Jan Haudemann-Andersen

Jan Haudemann-Andersen (født 1958) er en norsk investor. Han er en større privatinvestor på Oslo Børs og innen eiendom.Nettavisen (12. mars 2008): Grenseløs luksus på Geilo, hentet 20. mars 2012

 Bakgrunn 
Haudemann-Andersen er siviløkonom fra Agder distriktshøgskole og Handelshøyskolen BI, og har Sjøkrigsskolen på Oscarsborg.Hausse-mannen i Aftenposten den 27. juni 2006.Når disse handler, klinger bjellene i Aftenposten den 24. november 2001. Han startet som aksjespekulant med midler lånt fra sin legebror Stein Haudemann-Andersen (født 1955), som på sin side har drevet investeringsselskapet Adria. Haudemann-Andersen etablerte i 1986 investeringsselskapet Verde sammen med Stein Olav Revelsby (født 1962), Geir Aune (født 1958) og Tore Aksel Voldberg (født 1963).  De kjøpte seg blant annet inn i oljeleteselskapet Norsk Vikingolje. Da de omkring 1990 (rett før Gulfkrigen) solgte seg ut, hadde Norsk Vikingolje blitt et rent investeringsselskap, og endret navn til Frontier. Senere kom Engebret O. Fekene (født 1957) til. De drev innen shipping, men kjøpte seg i 1994 også inn i Morgenbladet.

Haudemann-Andersen hadde i 1986 også etablert Datum Invest. Andre investeringsselskap som han startet i 1990-årene, var Decibel, Datum og Wega. I 1997 etablerte han selskapet Datum sammen med advokat og investor Einar Jørgen Greve (født 1960), der Harald Arnet (født 1961) har vært direktør og deretter medarbeider for Haudemann-Andersen og de andre «Vikakameratene».Knut Gjernes, Greve skal granskes i Dagens Næringsliv den 2. desember 2003.  Samtidig etablerte han datterselskapet Trojan A/S (tidligere Wega Oil). Også her er Haudemann-Andersen daglig leder.

I 1995 ble Haudemann-Andersen den største aksjonæren i Tandberg Data, og kjøpte seg videre inn via Decibel. Han satt som styreleder til 2001, men hadde allerede i 1998 begynt å selge seg ut rett før det kjente kursfallet.Bård Bjerkholt, Jan Haudemann er god på timing i Dagens Næringsliv den 10. januar 2001.  Han var også tungt inne i Ask (senere Proxima): et projektor- eller skjermselskap som ble utskilt fra Tandberg Data. Herfra solgte han seg ut i 1999.Haudemann solgte, Ask sank i Aftenposten den 10. desember 1999.

Haudemann-Andersen opplevde fra 1996 god utvikling i det tyske IT-selskapet Nexus, der han satt med brorparten av aksjene kjøpt gjennom Wega. Samtidig ble han via Decibel storaksjonær i et annet IT-firma, nemlig det norske Birdstep, som han omkring 2003 solgte seg ut av. Mellom 2005 og 2007 var de likens storaksjonær i det norske chipselskapet Q-Free og Fara. Han kjøpte seg omkring 2006 opp i gruveselskapet Wega, og satt i styret der. Fra 2004 kjøpte han og kompanjongen seg også inn i det svenske oljeselskapet PA Resources, som raskt gjorde gode funn i Tunis.Ida Grieg Riisnæs, Heldige Haudemann i Dagens Næringsliv den 6. juni 2005. Han etablerte i 2006 (via Datum) gullgraveselskapet Wega Mining, som holdt på i Burkina Faso, som han i 2012 solgte seg ut av. Han solgte seg i 2016 ut av hydrogenselskapet Nel, som han året før hadde kjøpt 50 millioner aksjer i.Thomas Frantsvold, Har 800 mill. på konto i Dagens Næringsliv den 11. mai 2016. Han var gjennom Datum storaksjonær i Pareto Bank 2017–18.Jan Haudemann-Andersen dumper bankaksjer i dn.no den 19. mars 2018.

Jan Haudemann-Andersen var også med å etablere nettavisen Resett.no sammen med blant annet milliardæren Øystein Stray Spetalen. I 2019 eier han deler av Kahoot! og aktiv med de fire selskaper Datum, Trojan, Hopsborg og Datum Invest.Jan Hademann-Andersen tjente 119 millarder i fjor i dn.no den 25. juni 2019.

Haudemann-Andersen giftet seg i 1989 med Anne Margaret Caroline Stang (født 1960).Vi gifter oss i Roma den 20. april 1989. Han var samboer og gift med Trine Slåttsveen (født 1969) fra 1997 til 2009. De har to sønner sammen. Han ble i 2014 gift med fiolinist Marte Krogh (født 1975), som han siden 2009 hadde vært i forhold med. De skilte seg i 2016.Catherine G. Ighanian, Marte Krogh og Jan Haudemann-Andersen skilles i VG Rampelys den 30. august 2016.

 Referanser 

Kategori:Norske siviløkonomer
Kategori:Norske investorer
Kategori:Norske tradere
Kategori:Personer fra Skedsmo kommune
Kategori:Norske milliardærer